Loras Joseph Watters

**Loras Joseph Watters** (1915–2009) var en amerikansk katolsk prelat og biskop av Winona i Minnesota.

## Liv og virke
### Bakgrunn
Loras Watters var sønn av Martin og Carolyn (Sisler) Watters. Han var et sykt barn og han og moren var i lengre tid i på sykehuset. Han fikk sitt fornavn etter den nonnen dom døpte ham på sykehuset, søster Loras, til morens ergrelse. Watters gikk til skole til*St. Raphael's Cathedral School* i Dubuque og *Loras Academy* og deretter til ''Columbia College'' i Dubuque.

Watters studerte ved Pontifical North American College og Det pavelige universitet Gregoriana i Roma frem til Andre verdenskrig hindret videre opphold. Han fullførte studiene ved *Theological College* ved at The Catholic University of America i Washington, D.C.
### Prest
Loras Watters ble ordinert til prest i erkebispedømmet Dubuque den 7. juni 1941.
### Hjelpebiskop i Dubuque
Han ble utnevnt til hjelpebiskop i Dubuque og titulærbiskop av *Fidoloma* den 21. juni 1965. Han ble vigslet til biskop av den apostoliske delegat til USA, Egidio Vagnozzi, den 26. august samme år. Hans medvigslere var James Joseph Byrne, erkebiskop av Dubuque, og James Vincent Casey, biskop av Lincoln.

Han deltok på fjerde og siste sejon av Det andre vatikankonsil
### Biskop av Winona
Han ble utnevnt til biskop av pave Paul VI den 8. januar 1969 som den femte biskopen av Winona bispedømme. Han ble innsatt i dette embetet den 13. mars 1969.

Watters ledet bispedømmet i årene etter Det andre Vatikankonsil. Han kunngjorde dokumentet «Kirken i Winona bispedømme», som beskrev lokalkirken og presteskapets, ordensfolkets og lekfolkets roller. Han initierte det bispedømmelige pastoralrådet, som ga lekfolket en pastoral lederrolle i kirken. Fra 1972 til 1974 fungerte Watters som formann for komiteen for presteutdanning i Den amerikanske katolske bispekonferanse.

Watters ledet bispedømmet i et åndelig fornyelsesprogram kalt *RENEW*, som startet i 1984, og som oppmuntret lekfolket til å delta i menighetslivet. Denne vektleggingen av lekfolkets rolle hjalp i årene Watters var biskop og etter at han trakk seg da antallet prester i bispedømmet sank. Han opprettet også bispedømmetribunal, bispedømmets finanskontor og omorganiserte Winona bispedømme i dekanater. I løpet av årene som biskop bodde han i en treroms leilighet på bispedømmets pastoralsenter.

Den 14. oktober 1986 aksepterte pave Johannes Paul II hans aldersmotiverte avskjedssøknad.

Biskop Loras Watters døde i Winona den 30. mars 2009, i en alder av 93 år. Hans begravelse var fra *Cathedral of the Sacred Heart* og han ble begravet  på *St. Mary's Cemetery* i Winona.

## Episkopalgenealogi
Hans episkopalgenealogi er:

* Kardinal Scipione Rebiba  (1504-1577) 
* Kardinal Giulio Antonio Santorio  (1532-1602) *bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale  (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Erkebiskop Enrico Enríquez (1701-1756) *1743
* Erkebiskop Manuel Quintano Bonifaz (1698-1774) *1749
* Kardinal Buenaventura Córdoba Espinosa de la Cerda (1724-1777) *1761
* Kardinal Giuseppe Maria Doria Pamphilj (1751-1816) *1785
* Pave Pius VIII (1761-1830) *1816
* Pave Pius IX (1792-1878) *1827
* Kardinal Alessandro Franchi (1819-1878) *1873
* Kardinal Giovanni Simeoni (1816-1892) *1875
* Kardinal Antonio Agliardi (1832-1915) *1896
* Kardinal Basilio Pompilj (1858-1931) *1911 
* Kardinal Adeodato Giovanni Piazza (1884-1957) *1930 
* Kardinal Egidio Vagnozzi  (1906-1980) *1949
* Biskop *Loras Joseph Watters* (1915-2009) *1965

## Referanser